stanford-oval/wikipedia huggingface dataset:
Brixtonin metroasema

| Brixton |
| --- | --- |
 Aseman sisäänkäynti
  Lontoon metro 
Perustiedot
Metrolinjat:  Victoria Line
Vyöhyke:  2
Avattu:  elokuu 1971
Vaihtoyhteydet
Junayhteydet:  Brixtonin rautatieasema
Rakenne
Tyyppi:  tunneliasema
Laituriraiteita:  2
Brixton on Lontoon metron metroasema Lambethissa, Lontoossa. Se sijaitsee Oyster-vyöhykkeellä 2. Se on Victoria Linen eteläinen pääteasema. Asemalta on vaihtoyhteys läheiselle Brixtonin rautatieasemalle.
Aiheesta muualla

Kuvia tai muita tiedostoja aiheesta Brixtonin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Stockwellin metroasema (en) ▷ Walthamstow Centralin metroasema (d) |  |  Victoria Line päätepiste |  |  |
muokkaa wikidataa
Carl Haas

| Carl A>  Haas.Henkilötiedot |
| --- | --- |
Syntynyt: 26. helmikuuta 1929 Chicago, Illinois, USA
Kuollut: 29. kesäkuuta 2016 (87 vuotta) Lake Forest, Illinois, USA
Kansalaisuus:   Yhdysvallat
Titteli:  omistaja, tallipäällikkö
Puoliso:  Bernadette Haas
Muut tiedot
Järjestö:  Newman/Haas Racing
Carl A. Haas (26. helmikuuta 1929 – 29. kesäkuuta 2016) oli yhdysvaltalainen moottoriurheiluvaikuttaja. Hän perusti yhdessä Paul Newmanin ja Mike Lanigan kanssa Newman/Haas Racing -tallin vuonna 1983 ja Teddy Mayerin kanssa Formula 1 -tallin Haas Lolan vuonna 1984. Haas omisti myös Carl A. Haas Motorsports -tallin, joka kilpaili NASCAR-sarjassa.
Haas sairasti Alzheimerin tautia. Hän oli kuollessaan 87-vuotias.
Käännös suomeksi
Kvaløyn kirkko

| Kvaløyn kirkko Kvaløy kirke |
| --- | --- |
 Kirkko vuonna 2013.
Sijainti:  Tromssa, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1962
Suunnittelija:  G. B. Haugen
Materiaali:  puu
Istumapaikkoja:  260
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kvaløyn kirkko (norj. Kvaløy kirke) on Tromssan kunnassa Tromssan läänissä Norjassa sijaitseva puinen ristikirkko vuodelta 1962.
Kuvia

Alttari
Aiheesta muualla

Kuvia tai muita tiedostoja aiheesta Kvaløyn kirkko Wikimedia Commonsissa
Lauri Sallinen

Lauri Sallinen (s. 19. marraskuuta 1979, Helsinki) on Jyväskylässä asuva kirjailija. Hän on valmistunut yhteiskuntatieteiden maisteriksi Jyväskylän yliopistosta vuonna 2004.
Hän on julkaissut kaksi romaania, aforismikokoelmia sekä esseekirjallisuutta. Sallisen  tekstejä on julkaistu myös lehdissä sekä luettu radiossa.
Säveltäjä Säde Rissanen on säveltänyt Metsoforte-kuorolle Sallisen romaaniin Sundarananda pohjautuvan, lokakuussa 2005 kantaesitetyn kuoroteoksen.
Teokset

Hiljaisuudella on ääni (aforismeja, 2002, Art House)
Unet ovat herääviä (aforismeja, 2003, Art House)
Alastomuuteen puettu (aforismeja ja proosarunoja, 2004, Art House)
Sundarananda (romaani, 2005, Art House)
Ihmisen äärellä (romaani, 2022, Arvoka)
Aiheesta muualla

Lauri Sallisen aforismeja
www.arvoka.net
https://www.ts.fi/kulttuuri/1074103597
Carl Gustav Mortimer von Kraemer

Carl Gustav von Kraemer.
Carl Gustaf Mortimer von Kraemer (16. kesäkuuta 1817 Lammi – 10. huhtikuuta 1898 Tampere) oli suomalainen eversti, kuvernööri, valtiopäivämies ja senaattori.
Von Kraemerin vanhemmat olivat eversti Carl Johan von Kraemer (1782–1834) ja Ulrika Charlotta von Platen (1794–1864). Hän oli naimisissa Anna Toropovin (1830–1882) kanssa. Heidän poikansa oli eversti Carl Johan Alexander von Kraemer (1854–1920).
Von Kraemer kävi Haminan kadettikoulun 1832–1837. Hän palveli 1837–1845 Henkikaartin Preobraženskin rykmentissä vänrikkinä, aliluutnanttina ja luutnanttina. Von Kraemer oli vuodesta 1845 krenatöörikaartin esikunnassa vanhempana adjutanttina ja hän yleni kapteeniksi 1846. Viimeksi hän oli divisioonan majoitusmestarina 4. jalkaväen reservidivisioonassa vuodesta 1848 alkaen. Von Kraemer ylennettiin everstiluutnantiksi 1851 ja hän erosi armeijasta 1852 everstin arvoisena.
Von Kraemer toimi Oulun läänin kuvernöörin apulaisena 1854–1856 ja hän oli Virallisen lehden päätoimittajana 1866–1869, Mikkelin läänin vt. kuvernöörinä 1869–1871 sekä vakinaisena kuvernöörinä 1871–1873. Viimeksi hän toimi Kuopion läänin kuvernöörinä 1873–1884 ja senaatin siviilitoimituskunnan päällikkönä 1884–1885. Hän oli myös vuoden 1863 säätyvaltiopäiviä valmistelleen Tammikuun valiokunnan jäsen vuonna 1862.
Von Kraemer oli aatelissäädyssä edustaja valtiopäivillä 1863–1864, 1867, 1872, 1877–1878, 1882, 1885, 1888, 1891 ja 1894.
Borghild Røyseland

Borghild Røyseland (23. elokuuta 1926 Kvinesdal – 13. heinäkuuta 2020) oli norjalainen poliitikko. Hän edusti Kristillistä kansanpuoluetta.
Røyseland vietti suurimman osan elämästään Sandnesissä, jonka kaupunginvaltuustoon tuli valituksi vuonna 1972. Vuosina 1985–1993 hän istui kahden kauden ajan suurkäräjäedustajana oltuaan sitä ennen varaedustajana vuosina 1973–1981. Røyseland oli myös merkittävä vaikuttaja puolueensa naisjärjestössä. Hänen miehensä Ole kuoli pian Røyselandin päätettyä toimintansa kansallisen tason politiikassa. Røyseland itse kuoli 93-vuotiaana lyhyesti sairastettuaan.
Lahokapot

| Lahokapot |
| --- | --- |
 Lahokapo (Boros schneideri)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Pimikkökuoriaismaiset Tenebrionoidea
Heimo::  Lahokapot Boridae  C. G. Thomson, 1859
Katso myös
   Lahokapot Wikispeciesissä   Lahokapot Commonsissa 
Infobox OKNimi-testi OK: 
Lahokapot (Boridae) on pimikkökuoriaismaisten yläheimoon kuuluva pieni kovakuoriaisheimo. Heimon suvuista Suomessa on tavattu vain Boros-suvun edustaja lahokapo (Boros schneideri). Maailmanlaajuisesti heimoa edustavia sukuja on kolme, joiden lajeja löytyy lähinnä Euroopasta ja Pohjois-Amerikasta. Heimon kolme sukua jakautuvat kahteen alaheimoon.
Alaheimot ja suvut

Borinae
Boros
Lecontia
Synercticinae
Synercticus
Aiheesta muualla

iNaturalist: Lahokapot Heimo Boridae
UniProt: Taxonomy - Boridae (englanniksi)
University of Michigan, Animal Diversity Web (ADW): Boridae (englanniksi)
Iowa State University, Bug Guide: Family Boridae - Conifer Bark Beetles (englanniksi)
Ukrainian Biodiversity Information Network: Family: Boridae (englanniksi)
Lagrangen indeksilause

Lagrangen indeksilause tai Lagrangen lause on ryhmäteorian perustulos, jonka perusteella äärellisen ryhmän aliryhmän kertaluku jakaa tasan ryhmän kertaluvun. Nimestä huolimatta on hyvin todennäköistä, että sen ensimmäiseksi todisti Évariste Galois.
Lause

Olkoon G äärellinen ryhmä ja H ryhmän G aliryhmä. Tällöin kertaluku  \left|H\right| jakaa tasan kertaluvun  \left|G\right| ja
missä luku n on aliryhmän H indeksi ryhmässä G.
Todistus

Oletetaan, että G on äärellinen ryhmä ja H on ryhmän G aliryhmä, jonka indeksi ryhmässä G on n. Määritellään joukon <G> relaatio ~: a ~ b jos ja vain jos
Kyseessä on ekvivalenssirelaatio, joten ryhmän G alkiot jakaantuvat keskenään pistevieraisiin ekvivalenssiluokkiin. Nämä ekvivalenssiluokat ovat nyt aliryhmän H määräämät vasemmat (tai oikeat) sivuluokat
Tunnetusti nyt
missä alkiot  a_{2},a_{3},\ldots ,a_{n}\in G\  ja kyseiset sivuluokat ovat keskenään pistevieraita. Koska jokaisessa sivuluokassa on yhtä monta alkiota pätee väite
missä luku n oli aliryhmän H indeksi ryhmässä G. Lauseen toinen väite seuraa nyt suoraan kokonaislukujen jaollisuuden määritelmästä.
Seurauksia

Lagrangen lauseen nojalla äärellisen ryhmän aliryhmien kertaluvut eivät voi olla mitä tahansa lukuja, vaan niiden täytyy rajoittua ryhmän kertaluvun jakajiin. Erityisenä seurauksena tämän perusteella ryhmän alkion g kertaluku, joka määritellään alkion g generoiman syklisen ryhmän kertaluvuksi, jakaa tasan koko ryhmän kertaluvun.
Lagrangen lauseen käänteistulos ei päde yleisesti äärellisille ryhmille, sillä on olemassa ryhmiä, joilla ei ole kertalukua n olevia aliryhmiä, vaikka luku n jakaisikin ryhmän kertaluvun. Kertaluvultaan pienin esimerkki on alternoiva ryhmä A4. Se on kertalukua 12 oleva ryhmä, mutta sillä ei ole kertalukua 6 olevaa aliryhmää. Kuitenkin Lagrangen lauseen käänteistulos pätee esimerkiksi kaikille Abelin ryhmille.
Lagrangen lauseen käänteistulokselle on useita kuuluisia heikennyksiä. Sylowin lauseet takaavat kertalukua pk olevan aliryhmän olemassaolon, mikäli p on alkuluku, k on luonnollinen luku ja luku pk jakaa äärellisen ryhmän kertaluvun. Hallin lauseet yleistävät Sylowin lauseita äärellisille ratkeaville ryhmille.
Kirjallisuutta

Häsä, Jokke; Rämö, Johanna: Johdatus abstraktiin algebraan.  Helsinki:  Gaudeamus, 2015.  ISBN 978-952-495-361-0.
CDC 1604

| CDC 1604 |
| --- | --- |

Valmistaja:  Control Data Corporation
Tyyppi:  supertietokone
Julkaistu:  1959
CDC 1604 on Control Data Corporationin valmistama supertietokone, joka oli ensimmäinen suuren mittakaavan transistoripohjainen tietokone. Tietokone julkaistiin 16. lokakuuta 1959.
Tietokoneen rinnalle suunniteltiin CDC-160A minitietokone hoitamaan hitaita datan syöttö- ja tulostustoimintoja.
Aiheesta muualla

Dokumentaatiota bitsavers.org-palvelussa (englanniksi)
CDC 6600

CDC 6600:n konsoli
CDC 6600 oli Control Data Corporationin kehittämä ensimmäinen kaupallinen supertietokone. Se tuli markkinoille vuonna 1965, ja sen pääsuunnittelija oli Seymour Cray. Noin yhden megaflopsin nopeudella CDC 6600 oli maailman nopein tietokone vuoteen 1969 asti, jolloin seuraaja CDC 7600 syrjäytti sen.
CDC 6600:ssa oli 60-bittinen keskussuoritin, jonka apuna oli kymmenen 12-bittistä apusuoritinta. Kaikki varsinainen laskenta oli varattu keskussuorittimen tehtäväksi, kun taas apusuorittimet keskittyivät syöttö- ja tulostuslaitteiden ohjauksen kaltaisiin laskennallisesti vaatimattomampiin tehtäviin.
Koneen keskussuoritin on ehkä varhaisin esimerkki tietokonesuunnittelun RISC-ajattelusta, joskin lyhenne RISC keksittiin vasta yli kymmenen vuotta myöhemmin. Kaikki CDC 6600:n konekielen käskyt olivat yksinkertaisia ja ajoituksensa puolesta samankaltaisia, minkä ansiosta keskussuoritin pystyi suorittamaan muutamaa peräkkäistä käskyä rinnakkain. Keskussuorittimessa oli mm. kaksi kertolaskuyksikköä liukuluvuille ja yksi jakolaskuyksikkö. Käskypuskuriin tallennettiin samanaikaisesti kahdeksan peräkkäistä käskyä, joten niiden lataamista erikseen muistista ei tarvinnut odotella. Suorittimen suunnittelutapaa kutsutaan nykyisin superskalaariseksi.
Cray vaati tietokoneeseen transistoria, jolla oli suurempi kytkentänopeus kuin aikaisemmilla ja joka pystyisi toimimaan korkeammassa lämpötilassa.
Laitteen toteuttamiseen käytettiin uusia piipohjaisia transistoreita, jotka olivat ensimmäiset piihin perustuvat, jotka olivat nopeampia kuin germaniumiin perustuvat. Jean Hoerni käytti kultaa douppaukseen. Nopeampi transistori yhdistettynä yksinkertaiseen ajoitukseen mahdollisti koneen ajamisen 10 megahertsin kellotaajuudella. Kellojaksot olivat nelivaiheisia, joten käytännön kellotaajuus oli 40 MHz. CDC 6600:ssa oli freonijäähdytys. Myös muotoilussa oli otettu huomioon välimatkojen minimointi tietokoneen osien välillä.
Toiminnan nopeuttamiseksi CDC 6600:n keskusmuisti oli pankitettu siten, että peräkkäiset sanat oli tallennettu erillisiin muistipankkeihin. Näin laite pystyi esimerkiksi kirjoittamaan peräkkäisiin muistipaikkoihin nopeammin kuin varsinainen muistin nopeus antoi myöten.
Aikaansa nähden erikoinen ratkaisu oli myös CDC 6600:n konsoli, jossa oli koneen tilaa kuvaavien vilkkuvalojen sijaan kaksi pyöreää tutkamaista kuvaputkinäyttöä. Näyttöjen ja käyttöliittymän ohjaus oli varattu apusuoritinten tehtäväksi, joten se ei vienyt aikaa varsinaiselta laskennalta.
CDC 6600:aa myytiin kaikkiaan noin 100 kappaletta. Useita yksilöitä käytettiin ydinaseiden kehittelyyn liittyvässä laskennassa.
Aiheesta muualla

User manual (Arkistoitu – Internet Archive) (englanniksi)
CD4

CD4 on ihmisen geeni, joka vaikuttaa esimerkiksi T-solujen, monosyyttien ja makrofagien syntymiseen. Se löydettiin 1970-luvun lopulla ja tunnettiin aluksi nimillä Leu-3 ja T4. Se nimettiin CD4:ksi vuonna 1984.
Aiheesta muualla

GeneCards: CD4 (englanniksi)
Boleslav Javorski

Boleslav Leopoldovitš Javorski (ven. Болеслав Леопольдович Яворский, 1877–1942) oli venäläinen musikologi, musiikinopettaja ja pianisti. Hän toimi professorina Kiovan konservatoriossa vuodesta 1916 lähtien ja Moskovan konservatoriossa vuodesta 1938 lähtien.
Javorski syntyi Harkovassa vuonna 1877 ja valmistui Moskovan konservatoriosta vuonna 1903. Hän opiskeli sävellystä Sergei Tanejevin johdolla.
Kirjallisuutta

Holopov, Juri Nikolajevitš: Simmetritšnyje lady v teoretitšeskih sistemah Javorskogo i Messiana. Muzyka i sovremennost, 1971, 7. vsk, s. 247–293.  Muzyka. (venäjäksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Яворский, Болеслав Леопольдович
Käännös suomeksi
Bobby Joe Long

| Bobby Joe Long |
| --- | --- |
 Long vuonna 2007.
Henkilötiedot
Syntynyt: 14. lokakuuta 1953 Kenova, Länsi-Virginia, Yhdysvallat
Kuollut: 23. toukokuuta 2019 (65 vuotta) Florida State Prison, Bradfordin piirikunta, Florida, Yhdysvallat (teloitettu)
Kansalaisuus:   Yhdysvallat
Muut tiedot
Muut nimet:  Bobby Joe Long The Classified Ad Rapist The Adman Rapist
Uhrit:  10 tunnustamaansa; kokonaismäärää ei tiedetä 
Vangittu:  16. marraskuuta 1984
Syyte:  aseellinen murto, törkeä pahoinpitely, murha, kidnappaus, raiskaus, ryöstö, pahoinpitely
Rangaistus:  kuolema (25. heinäkuuta 1986)
Robert Joseph ”Bobby Joe” Long (14. lokakuuta 1953 Kenova, Länsi-Virginia – 23. toukokuuta 2019 Bradfordin piirikunta, Florida) oli yhdysvaltalainen sarjamurhaaja ja raiskaaja, joka teloitettiin Michelle Denise Simmsin murhasta. Long kidnappasi, raiskasi ja murhasi vähintään kymmenen naista Tampan suurkaupunkialueella kahdeksan kuukauden ajan vuonna 1984. Hän jäi kiinni päästettyään Lisa McVey -nimisen raiskausuhrinsa vapaaksi. McVey antoi poliiseille tarpeeksi tietoja, jotta pystyivät pidättämään Longin.
Long tuomittiin kuolemaan heinäkuussa 1986. Hänet teloitettiin myrkkyruiskeella 23. toukokuuta 2019.
Tunnetut uhrit

Artiss Ann Wick, 20 – murhattu 27. maaliskuuta 1984
Ngeun Thi Long, 19 – murhattu 13. toukokuuta 1984
Linda Nuttall, 33 - raiskattu toukokuussa 1984; selviytyi
Michelle Denise Simms, 22 – murhattu 27. toukokuuta 1984
Elizabeth Loudenback, 22 – murhattu 8. kesäkuuta 1984
Vicky Marie Elliott, 21 – murhattu 7. syyskuuta 1984
Chanel Devoun Williams, 18 – murhattu 7. lokakuuta 1984
Karen Beth Dinsfriend, 28 – murhattu 14. lokakuuta 1984
Kimberly Kyle Hopps, 22 – murhattu 31. lokakuuta 1984
Lisa McVey, 17 – raiskattu 3. marraskuuta 1984; selviytyi
Virginia Lee Johnson, 18 – murhattu 6. marraskuuta 1984
Kim Marie Swann, 21 – murhattu 11. marraskuuta 1984
Aiheesta muualla

Kuvia tai muita tiedostoja aiheesta Bobby Joe Long Wikimedia Commonsissa
Captain Planet and the Planeteers (videopeli)

| Captain Planet and the Planeteers |
| --- | --- |

Kehittäjä:  Chris Gray Enterprises
Julkaisija:  Mindscape
Säveltäjä:  Peter Stone Nick Eastridge (NES) Anthony Crowther Ben Daglish (Amiga/ST)
Julkaistu:  NES NA syyskuu 1991 EU 20. elokuuta 1992 ZX Spectrum EU 1991 Amiga EU 1991
Lajityyppi:  toiminta, tasohyppely
Pelimuoto:  yksinpeli
Alusta:  Nintendo Entertainment System, Amiga, Amstrad CPC, ZX Spectrum
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK    : 
Captain Planet and the Planeteers on Chris Gray Enterprisesin kehittämä ja Mindscapen vuonna 1991 julkaisema toimintapeli. Peli perustuu Kapteeni Planeetta animaatiosarjaan.
Kuvakaappaus pelin NES-version ensimmäisestä tasosta.
Boleslav Jablonský

| Eugen Tupý |
| --- | --- |
 Eugen Tupý eli Boleslav Jablonský
Henkilötiedot
Koko nimi:  Karel Eugen Tupý
Syntynyt: 1813
Kuollut: 1881 (67–68 vuotta)
Ammatti:  runoilija
Kirjailija
Salanimi: Boleslav Jablonský
Äidinkieli: tšekki
Tuotannon kieli: tšekki
Esikoisteos:  Pisně milosti
Aiheesta muualla
Löydä lisää kirjailijoitaKirjallisuuden teemasivulta
Karel (Karl) Eugen Tupý, kirjailijanimi Boleslav Jablonský, (1813–1881) oli tšekkiläinen runoilija. Hän tuli suosituksi heti ensimmäisillä kokoelmillaan Pisně milosti ja Moudrost otcovska. Hän oli aikanaan suosittu lyyristen, varsinkin rakkausrunojen sepittäjä. Hänen viisiosaiset kootut runonsa Básně ilmestyi 1872.
Tupý vihittiin papiksi 1841. Hän toimi luostarin apottina vuodesta 1947 Krakausissa sekä kansakouluntarkastajana ja varadekaanina.
Aiheesta muualla

Kuvia tai muita tiedostoja aiheesta Boleslav Jablonský Wikimedia Commonsissa
Callistus Rubaramira

Callistus Rubaramira (s. 8. helmikuuta 1950) on ugandalainen roomalaiskatolinen piispa. Hänet vihittiin papiksi Kabalen hiippakuntaan 18. toukokuuta 1975. Hän sai 15. maaliskuuta 2003 nimityksen Kabalen hiippakunnan piispaksi. Piispaksi vihkiminen seurasi 8. kesäkuuta. Pääkonsekraattorina toimi Robert Marie Gay, jota avustivat Barnabas R. Halem 'Imana ja Paul K. Bakyenga.
Britannian Grand Prix 2020

|  Britannian Grand Prix 2020  |
| --- | --- |
 4. osakilpailu 17 osakilpailusta kaudella 2020. 

Päivämäärä:  2. elokuuta 2020
Rata:  Silverstone Circuit
Sijainti:  Buckinghamshire ja Northamptonshire, Yhdistynyt kuningaskunta
Ratatyyppi:  Moottorirata
Radan pituus:  5,891 km
Kilpailun pituus:  52 kierrosta, 306,198 km
Sää:   Puolipilvinen
Paalupaikka
Kuljettaja:   Lewis Hamilton   (Mercedes)
Paaluaika:  1.24,303
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Charles Leclerc   (Ferrari)
Nopein kierros
Kuljettaja:   Max Verstappen   (Red Bull Racing)
Kierrosaika:  1.27,097 (kierroksella 52)
Britannian Grand Prix 2020 (virallisesti Formula 1 Pirelli British Grand Prix 2020) oli Formula 1 -kauden 2020 neljäs osakilpailu, joka ajettiin 2. elokuuta Silverstonen moottoriradalla Englannissa Yhdistyneessä kuningaskunnassa. Kilpailu ajettiin koronaviruspandemian vuoksi ilman yleisöä.
Racing Point -kuljettaja Sergio Pérez joutui jättämään osakilpailun väliin, kun hänet testattiin positiiviseksi koronavirustartunnalle. Hänet korvasi Nico Hülkenberg.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 31. heinäkuuta | 11:00–12:30 | 13:00–14:30 | 1. vapaat harjoitukset |  Aurinkoinen | 29–32 °C | 37–45 °C | 29–34 % |
| 31. heinäkuuta | 15:00–16:30 | 17:00–18:30 | 2. vapaat harjoitukset |  Aurinkoinen | 34–35 °C | 47–49 °C | 27–29 % |
| 1. elokuuta | 11:00–12:00 | 13:00–14:00 | 3. vapaat harjoitukset |  Puolipilvinen | 19–21 °C | 30–35 °C | 58–67 % |
| 1. elokuuta | 14:00–15:00 | 16:00–17:00 | Aika-ajot |  Puolipilvinen | 22 °C | 37–40 °C | 52–56 % |
| 2. elokuuta | 14:10–16:10 | 16:10–18:10 | Kilpailu |  Puolipilvinen | 21 °C | 36–42 °C | 43–45 % |
Lähteet:
Vapaat harjoitukset

Ennen osakilpailuviikonloppua FIA ilmoitti, että tulisi hylkäämään kuljettajien aikakierrokset, jos nämä ajaisivat oikaisemalla yhdeksännen ja viidennentoista mutkan. Williams, Renault, Red Bull ja McLaren toivat osakilpailua varten merkittäviä aerodynamiikkapäivityksiä autoihinsa. Myös Mercedes teki muutoksia asentamalla uuden kojelaudan Valtteri Bottaksen autoon, koska Unkarin osakilpailussa kierroslukumittarin valo oli häirinnyt tämän lähtöä. Myös tallikaveri Lewis Hamilton sai uusia osia, kun hänelle vaihdettiin uusi liike-energian keräysjärjestelmä Unkarin osakilpailussa esiintyneen teknisen vian vuoksi.
Ensimmäisissä vapaissa harjoituksissa Ferrarin Sebastian Vettel joutui olemaan sivussa melkein koko harjoitusten ajan, koska hänen autossaan oli jäähdytinongelma. Alfa Romeo Racingin Antonio Giovinazzi sai tuomaristolta varoituksen, kun tämä pyörähti, rikkoi autonsa pohjalevyn ja toi romua sekä roskaa radalle, minkä seurauksena radalle oli pakko laittaa punaiset liput siivoustöiden ajaksi. Tallikaveri Kimi Räikkönen pyörähti myös radalla. Racing Pointilla paluun tehnyt Nico Hülkenberg valmistautui huolellisesti ennen osakilpailua ajamalla tallin ajosimulaattoria sekä ahkeroi radalla useamman aikakierroksen verran ollen lopulta yhdeksäs. Red Bullin  Max Verstappen oli ensimmäisten vapaiden harjoitusten nopein.
Racing Pointin Lance Stroll oli toisten vapaiden harjoitusten nopein. Red Bullin Alexander Albon oli toiseksi nopein, mutta hän kolaroi autonsa ratavalliin menetettyään autonsa takaosan hallinnan. Ferrari puolestaan yritti löytää keinoa moottorinsa suoranopeuden puutteeseen tekemällä merkittäviä muutoksia autonsa siipiin, mutta Charles Leclercin neljännestä sijoituksesta huolimatta auto ei ollut tasapainossa, ja Vettelin autossa puolestaan oli jarrupoljinongelma. Renault’n Daniel Ricciardon auto jouduttiin korjaamaan harjoitusten jälkeen yömyöhään, koska talli havaitsi auton rungon rakenteessa pieniä hiusmurtumia, mutta Ricciardo ei saanut tapahtuneesta lähtöruuturangaistusta.
Bottas oli kolmansien vapaiden harjoitusten nopein ennen tallikaveriaan Hamiltonia ja kolmanneksi ajanutta Verstappenia. Albonin autoa korjattiin sähkövian vuoksi ja hän pääsi ajamaan vasta harjoitusten loppuvaiheessa.
Aika-ajot

Williamsin George Russell ajoi aika-ajojen toiseen osioon, mutta tuomaristo antoi hänelle lähtöruuturangaistuksen kilpailuun, koska hän ei hidastanut keltaisten lippujen alueella tallikaveri Nicholas Latifin pyörähtäessä radalla ensimmäisen osion aikana. Albonilla oli vaikeuksia auton tasapainotuksen ja Silverstonen radan tuuliolosuhteiden kanssa, minkä vuoksi hän karsiutui toisessa osiossa. Hamilton pyörähti, levitti sorakiviä radalle ja aiheutti siivoustyötä varten punaiset liput toisen osion aikana. Stroll ja Pierre Gasly taistelivat viimeisestä jatkopaikasta, kun molemmat ajoivat saman kierrosajan, mutta Stroll ehti kierrokselle ensin ja pääsi jatkoon.
Kotikilpailussaan ajanut Lando Norris koki ensimmäisen ja toisen osion aikana hankaluuksia vauhdin osalta tallikaveri Carlos Sainzia vastaan ja Norris teki muutamia ajovirheitä, kunnes hän ajoi viidenneksi kolmannessa osiossa. Aika-ajot sujuivat Ferrarin osalta kaksijakoisesti, kun Leclerc ajoi neljänteen lähtöruutuun, mutta Vettel puolestaan ei saanut luottamusta autoonsa eikä kyennyt vastaamaan Leclercin vauhtiin ollen vasta kymmenes. Hamilton ajoi paalupaikalle ennen Bottasta ja Verstappenia.
Kilpailu

Ennen kilpailun alkua Hülkenbergin autossa havaittiin tekninen vika, minkä vuoksi hän ei voinut osallistua lähtöön paluukilpailussaan. Leclerc ohitti Verstappenin lähdössä, kun tämä joutui väistämään Bottasta, mutta Verstappen pystyi ohittamaan Leclercin uudelleen. Haas-tallin kuljettajien osalta kilpailu päättyi ilman pisteitä, kun Kevin Magnussen kolaroi Albonin kanssa ensimmäisellä kierroksella ja Romain Grosjean peitteli vaarallisesti muita kuljettajia jarruttamalla näiden edessä mutkissa. Kolmannellatoista kierroksella AlphaTaurin Daniil Kvjat keskeytti ulosajoon, kun hänen rengas hajosi ja hän osui ratavalliin. Bottaksen mahdollisuudet palkintosijoitukseen ja pisteille menivät, kun hänen rengas hajosi kolme kierrosta ennen ruutulippua ja hän joutui tulemaan varikolle renkaanvaihtoon eikä enää saanut viimeisellä pistesijoituksella ajanutta Vetteliä kiinni. Myös Sainzin pistesijoitusmahdollisuudet menivät toiseksi viimeisellä kierroksella renkaan rikkoontumisen vuoksi ja hän putosi neljänneltä sijalta kolmanneksitoista. Hamilton voitti osakilpailun, vaikka hänenkin rengas hajosi ja Verstappen yritti ottaa hänet kiinni.